‫- סדרה של NETFLIX -‬
‫אנחנו כאלה טובים בסקס.‬
‫אבל ״אנחנו״ ילדנו לפני שישה שבועות.‬
‫היא לא מפסיקה לבכות אף פעם?‬
‫איפה המינקת הארורה?‬
‫הדיבורים הסקסיים שלך טעונים שיפור.‬
‫- אן בולין -‬
‫אני אקח אותה. תודה.‬
‫אליזבת.‬
‫תתעלמי מאביך הזעפן.‬
‫אן יודעת שהנרי לא יסתפק בבת.‬
‫זה לא מה שהיא הבטיחה לו.‬
‫זה לא מה שהוא צריך.‬
‫הוא זקוק לבן. הוא זקוק ליורש.‬
‫אנגליה כמרקחה.‬
‫היא על סף מהפכה דתית.‬
‫הנרי השמיני התנער מסמכות האפיפיור,‬
‫והוא נחוש ליצור כנסייה אנגליקנית,‬ ‫חדשה ועצמאית,‬
‫שהוא יעמוד בראשה.‬
‫הנרי יודע שכדי שכולם יצדדו בו,‬
‫הדבר שהוא זקוק לו יותר מכול הוא יורש זכר.‬
‫- עדות אן בולין -‬
‫ודאי שהנרי התאכזב בהתחלה.‬
‫הוא פשוט חש לחץ להביא בן‬ ‫מפני שהוא לא רצה להרוס את הכול.‬
‫לאבא שלו היו‬ ‫תוכניות גדולות לשושלת טיודור, ו…‬
‫ואני הבטחתי לו בן.‬
‫ובני בולין עומדים במילה שלהם.‬
‫לא נמאס לך מתפוחים?‬
‫ליידי וו. אמרה שבהריון האחרון שלה,‬ ‫היא אכלה תולעים בלי הפסקה,‬
‫אז אני מודה על מזלי הטוב.‬
‫יש בזה משהו.‬
‫אני עדיין לא מאמין שהצלחנו שוב‬ ‫מהר כל כך אחרי אליזבת.‬
‫טוב, השקענו מאמץ.‬
‫ויש לי הרבה פחות בחילות מאשר בפעם שעברה.‬
‫אומרים שבנים עושים פחות בחילות.‬
‫האסטרולוג שלי משוכנע שהפעם זה בן.‬
‫היום אנחנו מקווים לתינוק בריא.‬
‫אן מקווה למשהו אחר.‬
‫היא מקווה שיהיה לו פין.‬
‫ללדת בת זה לא טוב.‬
‫קתרין מאראגון ילדה בת, והנרי נפטר ממנה.‬
‫אן חייבת ללדת בן כדי להבטיח את כתרה.‬
‫ועכשיו אנחנו צריכים רק…‬
‫אלוהים, הוא מהמם!‬
‫כמו אבא שלו.‬
‫למה?‬
‫כי כל משפחה מושלמת זקוקה לכלב.‬
‫לכלב של אן קוראים ״פרקוי״,‬
‫שם שנגזר ככל הנראה‬ ‫מהמילה הצרפתית ״פורקואה״,‬
‫שפירושה ״למה״.‬
‫כנראה בגלל שפניו הביעו תימהון,‬
‫מה שנתן השראה לשם.‬
‫- כעבור שישה חודשים -‬
‫פרקוי.‬
‫שב.‬
‫אני מוותרת. אני זו שצריכה לשבת.‬
‫אני עייפה כל כך.‬
‫כפות הרגליים הורגות אותי.‬
‫פרקוי, רוץ תביא!‬
‫לא, לא את נעלי ההכתרה שלי!‬
‫הרגשתי שאני יכולה לשלוט בעולם ביום ההוא.‬
‫אני חסרת מנוחה, ג׳ורג׳.‬
‫אל תבין אותי לא נכון, אין דבר חשוב יותר‬ ‫מבן זכר להנרי, אבל…‬
‫יש המון דברים שאני רוצה לעשות,‬
‫לא רק ללדת תינוקות.‬
‫את תשני את העולם, אן.‬
‫רק תני לזה זמן.‬
‫באופן מסורתי,‬ ‫הציפייה ממלכות הייתה שהן תלדנה יורשים,‬
‫אבל לאן יש שאיפות ותוכניות‬ ‫שמבוססות על הערכים שלה.‬
‫היא רוצה יותר למען מולדתה.‬
‫לאן יש מוטיבציה אישית‬ ‫לחולל שינוי בתור מלכה.‬
‫היא רוצה לעזור לאנשים.‬
‫היא משלבת לראשונה צדקה במונרכיה.‬
‫היא רוצה לעזור לעניים.‬
‫היא רוצה חינוך טוב יותר,‬
‫וכמובן, היא רוצה גם רפורמה בדת.‬
‫אפילו הקתולים האדוקים ביותר‬
‫מודים שהשחיתות במנזרים יצאה מכלל שליטה.‬
‫הממזרים החמדנים האלה‬ ‫רוצים את כל האדמות הכי טובות.‬
‫האדמות האלה צריכות להיות שייכות לכתר.‬
‫קרומוול הוא שותף לרעיונות הרפורמיסטיים,‬
‫והוא מבין שהון גדול‬
‫מאוחסן במנזריה של אנגליה,‬
‫והוא רואה הזדמנות להעביר את ההון הזה‬
‫לידי המלך.‬
‫אפשר להשתמש בכסף הזה לטובה.‬
‫בני העם זקוק לחינוך, לעזרה כשהם חולים,‬
‫ולקורת גג מעל לראשם.‬ ‫-מלכה עממית.‬
‫אני רצינית.‬
‫המנזרים אגרו כמות חולנית של כסף.‬
‫הם צריכים לעזור לעניים, לא להעשיר את עצמם.‬
‫המצב באמת צריך להשתנות.‬
‫אן לא בהכרח דומה למלכות אחרות.‬
‫היא רוצה להיות אימא לבן היורש,‬ ‫אבל היא גם רוצה להיות אימא לממלכה.‬
‫היא רוצה שהעושר של אנגליה יילקח מהמנזרים‬
‫ויחולק לאנשים שזקוקים לו.‬
‫ניתקל בהתנגדות רבה מצד הכנסייה.‬
‫כן, אבל… מי אחראי עליה עכשיו?‬
‫את.‬
‫אבל צריך לחשוב על זה טוב טוב.‬
‫להחליט על האסטרטגיה הנכונה.‬
‫אן?‬
‫אלוהים, אן!‬
‫אן.‬
‫התינוק!‬
‫בלתי אפשרי…‬
‫להסביר את ההרגשה של אובדן תינוק.‬
‫את מצמיחה אדם קטן בתוכך,‬
‫הוא חלק ממך,‬
‫וכשהאדם הקטן הזה מת…‬
‫חלק ממך מת גם כן.‬
‫הנרי היה כה בטוח שזה בן.‬
‫הוא התקשה להסתכל עליי אפילו.‬
‫זה שבר את הלב.‬
‫וחרושת השמועות לא עזרה.‬
‫כי אם יש דבר אחד שאנשי החצר אוהבים‬
‫זה לרכל על צרות של אחרים.‬
‫לא הפלתי מפני שהיו לעובר מומים.‬
‫מאיפה השטויות האלה?‬
‫זה יצחיק אותך: זה מפני שאת מכשפה.‬
‫זה חדש.‬
‫מה שלום הנרי?‬
‫קצת מרוחק, האמת.‬
‫קשה לו, אני חושבת.‬
‫באמת קשה. לשניכם.‬
‫רק רציתי להתחבא.‬
‫מלכות לא יכולות לעשות את זה.‬ ‫את צריכה לחייך בכוח ולצאת לעולם.‬
‫אם היא לא מחייכת,‬
‫אנשים מתחילים לרכל‬
‫שבטח נמאס להנרי ממנה,‬
‫ורוצה לעבור למישהי אחרת.‬
‫זה מלחיץ מאוד עבור אישה‬ ‫שכבר נמצאת תחת לחץ רב,‬
‫להצטרך לעשות הצגות כל הזמן.‬
‫אן.‬
‫טוב לראות שאת שוב מרגישה חברותית.‬
‫דוכס נורפוק. דוד שלי, למרבה הצער.‬
‫נעל את אשתו בארון ומכר את כל התכשיטים שלה.‬
‫מרי.‬
‫אן!‬
‫אן.‬
‫את מוכנה לחכות רגע?‬
‫איך יכולת לבוא הנה ככה?‬
‫אני כל כך מצטערת.‬
‫לא. אני מלכת אנגליה,‬
‫ואת התחתנת עם איזה חייל‬ ‫ממעמד נמוך ונכנסת להיריון.‬
‫אני מצטערת שעברת הפלה, אן.‬
‫יש לך מושג מה יגידו עליי עכשיו?‬ ‫-את לא יכולה פשוט לשמוח בשמחתי?‬
‫את לא מסוגלת לראות אותי עם הנרי.‬ ‫-לא אכפת לי, אן.‬
‫מעולם לא אהבתי אותו.‬
‫הוא מעולם לא רצה בי באמת.‬
‫ובקרוב הוא גם לא יירצה אותך.‬
‫לכי מפה.‬
‫לכי מפה ואל תחזרי.‬
‫תגיד לי שאתה רוצה אותי.‬
‫מה הבעיה?‬
‫הנרי.‬
‫פרקוי המציצן הארור.‬ ‫הוא כל הזמן מסתכל עליי.‬
‫הוא מסתכל עליי בלי הפסקה, הכלב הארור.‬
‫מה אתה מדבר?‬
‫רציתי בן!‬
‫בן!‬
‫לא כלב.‬
‫רציתי בן.‬
‫הנרי.‬
‫ביסודה של מערכת היחסים של אן והנרי‬ ‫עמדה ההבטחה הזאת.‬
‫ההבטחה שאן תיתן לו‬
‫את הבן היורש אותו רצה.‬
‫היא אכזבה אותו.‬
‫המשקל של ההבטחה הזאת מכביד עליה,‬
‫לא רק מול הנרי אלא מול הממלכה כולה.‬
‫חצר המלכות תמיד חיכתה שאן תמעד,‬
‫ועכשיו היא נותנת להם תחמושת.‬
‫הבדיחות שלך מצחיקות גם את אשתך, ווסטון?‬
‫יש רק אישה אחת‬ ‫שאני רוצה לגרום לה לחייך.‬
‫ווסטון.‬
‫פרנסיס ווסטון חבר במעגל הפנימי של הנרי.‬
‫הוא קיבל תואר אבירות בהכתרתה של אן.‬
‫ווסטון הוא אדם שאן מכירה היטב.‬
‫ברור לכולם בחצר המלכות‬
‫שאין שום אהבה גדולה בין שתי הגיסות האלה.‬
‫ג׳יין לא אוהבת את אן ואת האגו המתרחב שלה.‬
‫היא לא אוהבת את הכוח של אן.‬
‫אן.‬
‫נמצאה גופתו של פרקוי.‬
‫מה?‬
‫הוא נפל מחלון. צר לי מאוד.‬
‫החוצה. כולם החוצה!‬
‫נפל מחלון?‬
‫הנרי, לא ייתכן שמדובר בתאונה.‬
‫מישהו עשה את זה בכוונה.‬
‫הנרי הוא זה שמספר לה שהכלב מת.‬
‫שהיצור הקטן הזה, שקרוב אליה,‬
‫שמביא לה שמחה, פתאום נלקח ממנה.‬
‫האם זו באמת תאונה?‬
‫איך זה קרה?‬
‫אני מצטער מאוד.‬
‫אני חושב שאן מתחילה להרגיש פגיעה מאוד,‬
‫ומבודדת מאוד ברגע הזה.‬
‫יש הרגשה שכל הדברים שהיא התאמצה להשיג‬
‫מתחילים לחמוק בין אצבעותיה.‬
‫יש אנשים בחצר המלכות‬
‫שמחכים לרגע שבו אן תפגין חולשה.‬
‫אם אן לא תספק למלך בן‬ ‫שיבסס את מעמדה,‬
‫הם יודעים שהם יכולים להיכנס לתמונה‬
‫ולהסית את הנרי נגדה.‬
‫בת הלוויה המקסימה שלי, ג׳יין סימור.‬
‫מאוד מנומסת. מאוד חסודה.‬
‫אנגליה במשבר.‬
‫יש בוגדים בשורותינו,‬ ‫והם מתרבים והולכים מיום ליום.‬
‫הרפורמות שהנרי חולל בדת‬ ‫יוצרות קרע במדינה,‬
‫ויש התנגדות עזה לעובדה‬
‫שעכשיו המלך, ולא האפיפיור,‬ ‫עומד בראש הכנסייה.‬
‫זה מדבק. מחלה בעמנו.‬
‫וכמו במגפה,‬
‫המוות הוא בלתי נמנע.‬
‫מבדר כתמיד.‬
‫תודה.‬
‫שובו לענייניכם.‬
‫חוק הבגידה מ־1534‬ ‫מסמן נקודת מפנה בכהונתו של הנרי.‬
‫הוא מפעיל דיכוי כבד על נתיניו,‬
‫ומטיל עונש מוות על כל מי שמדבר נגדו.‬
‫מה הבעיה שלך?‬
‫זאת מסיבה, ואתה מדבר על מוות ומגפה.‬ ‫מה הבעיה שלך?‬
‫את צודקת, זאת מסיבה.‬
‫אז כדאי שלפחות אחד מאיתנו‬ ‫ישעשע את האורחים.‬
‫כבר עשית את זה היטב.‬
‫בת הלוויה שלי יודעת להקשיב?‬
‫הנרי…‬
‫בוא נלך מפה.‬
‫בוא נלך לאנשהו, רק שנינו.‬
‫את מדברת שטויות, אן.‬
‫יש תחושה שאנשים כמו תומאס קרומוול‬ ‫מתחילים להבין‬
‫שאן מתחילה להיות השקעה יקרה מאוד.‬
‫ובינתיים, היא סיפקה תשואה זעומה מאוד.‬
‫הייתה סיבה לכך שהנרי התאהב בי.‬
‫סיבה שהוא שינה הכול,‬
‫סיכן את הכול, למעני.‬
‫באותו יום נזכרתי ברעב.‬
‫הייתי עדיין אותה נערה שיצאה לצוד‬
‫וחזרה עם מלך.‬
‫התקוממות של אצילים באירלנד,‬
‫איום אמיתי של פלישה מצד ספרד או צרפת,‬
‫ואירופה הקתולית כבר לא רואה אותך‬ ‫בתור ״אחד משלנו״.‬
‫כן.‬
‫אז מלבד אינספור מרידות,‬
‫המחסור ביבולים, הרעב, והתפרצות המגפה,‬
‫עכשיו צפויה לנו גם מלחמה באירופה.‬
‫מה בתפריט?‬
‫רק צרות.‬
‫נסיים אחר כך.‬
‫קרומוול רוצה להיות יד ימינו של הנרי.‬
‫הוא רוצה להיות היועץ הראשי.‬
‫אן רוצה להיות יד ימינו של הנרי.‬ ‫היא רוצה להיות היועצת הראשית.‬
‫אי אפשר שיהיו שניים בחצר אחת.‬ ‫היא פשוט לא מספיק גדולה בשביל שניהם.‬
‫בוא נצא לצוד.‬
‫כמו פעם.‬
‫יש לי המון על הראש כרגע, אן.‬
‫וחשבתי על עוד משהו שהיינו עושים פעם.‬
‫אן…‬
‫ובכן,‬
‫הכסף של המנזרים‬
‫יפתור את משבר היבולים והרעב שלנו.‬
‫ולגבי אירופה…‬
‫נוכל לארגן הסכם שלום קטן,‬
‫בוודאי.‬
‫1536 היא שנה של משבר אצל הנרי.‬
‫יש התקוממויות נגדו.‬
‫יש בעיות בחקלאות ומשבר כלכלי.‬
‫לא הייתה לו תקופה סוערת יותר במהלך כהונתו.‬
‫ועכשיו, אשתו הראשונה של הנרי,‬ ‫קתרין מאראגון, נפטרה.‬
‫היא זכורה לטובה ברחבי חצר המלוכה,‬ ‫והממלכה כולה.‬
‫כשאן הגיעה לאירוע הזה בצהוב,‬ ‫זה בהחלט הפיץ שמועות.‬
‫זה טיפוסי לאן;‬
‫אמיצה ונועזת,‬
‫ולא ממש אכפת לה מה חושבים.‬
‫אני משתתפת בצערכן.‬
‫יש הטוענים‬
‫שצהוב הוא צבע האבל בספרד,‬
‫שזה נעשה לאות כבוד לקתרין.‬
‫זה למעשה רגע של חגיגה.‬
‫התכנסנו כדי לציין את פטירתה‬ ‫של נסיכת וויילס,‬
‫קתרין מאראגון.‬
‫נערכות ההכנות ללווייתה בקתדרלת פיטרבורו,‬
‫אבל הבה נתפלל לעילוי נשמתה.‬
‫אפשר לשבת על כיסא?‬
‫אני הרה.‬
‫יריבתה הגדולה מתה, ואן בהיריון.‬
‫זה התרחיש המושלם,‬
‫מפני שזה אומר שהילד שייוולד‬
‫יהיה יורש העצר הבלתי מעורער,‬
‫מפני שקתרין כבר לא שם כדי לבחוש בקדרה.‬
‫אפשר לסלוח לאן‬
‫על שהרגישה כמנצחת ושמחה ברגע הזה.‬
‫הצילו! מישהו!‬
‫אולי לא כיבית אותו כמו שצריך.‬
‫גם לי היו הרבה רגעים של טפשת היריון.‬
‫אני יודעת איך לכבות נר.‬
‫האש הוצתה בכוונה. מישהו רוצה במותי.‬
‫למה את חושבת?‬
‫קודם מכתבי השטנה,‬
‫ואז מישהו השליך את הכלב שלי מהחלון,‬
‫ועכשיו זה.‬
‫אומרים שצרות באות בשלשות,‬ ‫אז בבקשה. כבר היו לך שלוש.‬
‫קרתה תאונה.‬
‫ה־24 בינואר 1536,‬
‫הנרי נפל מהסוס שלו בזמן קרב רמחים.‬
‫הנרי!‬
‫הנרי, בבקשה אל תמות.‬
‫ידעתי שזה יקרה. אמרתי לו להיזהר.‬
‫פגיעות ראש עלולות להיות קטלניות.‬
‫תגיד לי שהוא יהיה בסדר, דוד.‬
‫אן מפחדת.‬
‫המעמד שלה תלוי כולו בהנרי.‬
‫אם הנרי ימות, היא תאבד את הכול.‬
‫לא משנה שהיא הוכתרה כמלכת אנגליה.‬
‫בסופו של דבר, אומרים שהוא שרד בדרך נס,‬
‫ושהוא מאבד את ההכרה,‬ ‫כתוצאה מכך, למשך שעתיים.‬
‫משערים שכשהוא נפל מסוסו ביום ההוא,‬
‫נגרמה לו פגיעה בקליפת המוח.‬
‫הוא קיבל נזק מוחי.‬
‫הנרי, איך אתה מרגיש?‬
‫לפני שבוע בלבד היית על סף המוות.‬
‫אני בהיריון ממך, ואתה…‬
‫את צריכה להתרכז בתינוק. בבן שלנו.‬
‫לא במה שאני עושה.‬ ‫-אתה צוחק עליי?!‬
‫לאן נדמה לך שאת הולכת?‬
‫שכחת שבעצם, את בת הלוויה שלי ולא…‬
‫בן זונה בוגדני!‬
‫מתברר שמדובר בהפלה.‬
‫היא מאבדת את ילדהּ.‬
‫והם מסוגלים לבחון את העובר ולראות‬
‫שמדובר בבן.‬
‫הלב שלי נשבר.‬
‫לא התאבלתי רק על הבן שלי,‬
‫התאבלתי על הכול.‬
‫כל מה שחשבתי שנהיה.‬
‫ידעתי שהמצב לא בדיוק מסתדר,‬
‫אבל לא ציפיתי שהוא יקרוס.‬
‫בזמן שאן שכבה שם,‬
‫והתאוששה מהטראומה,‬
‫הנרי בא אליה לביקור קצרצר,‬
‫ואמר, ״אני רואה שאלוהים‬ ‫לא מוכן לתת לי בן זכר״.‬
‫זה בוודאי היה רגע של ריחוק גדול ביניהם,‬
‫כשהאבל תקף אותם בדרכים שונות לגמרי.‬
‫״כמה נשים, בשל אכזריות בעליהן,‬
‫״מבלות את חייהן המעייפים בכבלי הנישואין‬ ‫בסבל רב יותר‬
‫״מאשר אילו היו שפחות אצל בני ערב?״‬
‫למה גורלן של נשים‬ ‫חייב להיות תלוי בזה של גברים?‬
‫נמאס לי שאין לנו שום ברירה.‬ ‫-לגמרי.‬
‫אלוהים, מה קרה?‬
‫הוא עשה את זה שוב.‬
‫עוד חובות.‬
‫בבקשה. זאת הוכחה.‬
‫אני רצינית הפעם, אן.‬
‫אני חושבת שזה הסוף שלנו.‬
‫אני בהיריון.‬
‫שוב.‬
‫כמובן.‬
‫ליידי ו. המסכנה,‬ ‫עם בעלה העצלן ושבעת ילדיה.‬
‫בטח תרצי עוד כסף עכשיו.‬
‫לא. לא אוכל.‬
‫תחסכי ממני את הריקוד הזה.‬
‫נו כבר.‬
‫קחי את זה.‬
‫אני באמת זקוקה לזה,‬
‫אבל הייתי זקוקה לך יותר.‬
‫חלק מאופיה של אן הוא‬ ‫שכשהיא חשה שהיא תחת לחץ,‬
‫היא מגיבה באגרסיביות.‬
‫במקום לקרב אליה את חבריה,‬ ‫היא מרחיקה אותם.‬
‫אן מרגישה כעת שחצר המלכות היא כמו סיר לחץ.‬
‫היא מפולגת מאוד.‬
‫חלק מהאנשים תומכים באן.‬
‫אחרים תומכים ביריבתה, ג׳יין סימור.‬
‫נראה שג׳יין סימור הכעורה‬ ‫עושה לו את זה בימינו.‬
‫חבל שהיא לא מוכנה לשכב איתו.‬
‫הכלבה הזאת מנסה לגנוב לי את הכתר.‬
‫את מגזימה.‬
‫הפלתי את העובר בגללה!‬
‫אן,‬
‫המלך איבד ריכוז.‬ ‫אסור לך שזה יקרה גם לך.‬
‫למה אתה מתכוון?‬
‫קרומוול.‬
‫הכסף מפירוק המנזרים נכנס בכמויות.‬
‫יופי, זו הייתה התוכנית.‬ ‫-כן.‬
‫אבל מתברר שהוא משלשל את הכסף לכיסיו.‬
‫נחש ערמומי!‬
‫אן…‬
‫כשהנרי מעמיד את עצמו בראש הכנסייה החדשה,‬
‫הוא מחרים את כל כספי הכנסייה,‬
‫והעשירים מכול הם המנזרים,‬
‫הסמלים של הדת הקתולית הישנה.‬
‫האדריכל של השינוי הדתי הסוחף הזה‬
‫הוא תומאס קרומוול, יד ימינו של הנרי.‬
‫מה אתה מנסה לעשות?‬
‫לציית למלך.‬
‫הכספים האלה היו אמורים לעזור לאנשים,‬ ‫לא לממן את התענוגות שלך!‬
‫חשבתי שאנחנו חברים.‬
‫למלכות אין חברים.‬
‫יש להן בני ברית ואויבים, ותמיד הייתי‬ ‫בת ברית שלך. לא הייתי רוצה שזה ישתנה.‬
‫מילה אחת ממני,‬ ‫והנרי יערוף את ראשך בגלל זה.‬
‫המלך יודע.‬
‫הוא לא סיפר לך?‬
‫זה לא יצליח לך.‬
‫לא ארשה לך.‬
‫קרומוול.‬
‫נוכל קטן ובוגדני.‬
‫טעיתי בגדול לגביו.‬ ‫הייתי צריכה לצפות את זה.‬
‫הוא תמיד היה שם,‬
‫לצדו של הנרי, משתחל בינינו,‬
‫מסית את בעלי נגדי.‬
‫הייתי חייבת לגרום להנרי לחשוב בהיגיון.‬
‫אליזבת, יקירתי, תגידי שלום לאבא.‬
‫יקירתי. לא ידעתי שתבואי אליי. בואי.‬
‫תני לי נשיקה.‬
‫אל תיתן לקרומוול לעשות את זה.‬
‫הוא מועל באלפים.‬
‫אין לך זכות לעסוק בענייני המדינה.‬
‫לא הייתי צריך להרשות את זה. בואי.‬ ‫-״להרשות את זה״?‬
‫היית אבוד בלעדיי.‬
‫גרמת לכאוס. פילגת את המדינה.‬
‫מעולם לא הייתי חלש כל כך, בגללך.‬
‫אנגליה הייתה זקוקה לשינוי.‬ ‫-מניין לך מה אנגליה צריכה?‬
‫הראש שלך מלא בדברי כפירה מטופשים.‬
‫אתה אנגליה. אנחנו אנגליה.‬
‫אתה לא זקוק לבן, הנרי.‬
‫יש לך את הבת שלנו, אליזבת.‬
‫יש לך את היורשת שלך.‬
‫היא המיטב של שנינו.‬
‫אל תדברי שטויות.‬
‫רק גבר יכול למלוך באנגליה.‬
‫ואני צריך בן.‬
‫קחי את הילדה.‬
‫תהיי טובה.‬
‫אימא אוהבת אותך.‬
‫אולי, אם היית במיטה שלי‬ ‫במקום לגהור על ג׳יין המכוערת,‬
‫עוד היה לך סיכוי לקבל בן.‬ ‫-קל יותר עם ג׳יין מאשר איתך.‬
‫את כזאת…‬
‫אני כבר לא מזהה אותך.‬
‫ג׳יין יודעת מי היא.‬ ‫-ואני לא?‬
‫אלוהים מעניש אותי, אן! עלייך!‬
‫עלינו. על מה שעשינו.‬
‫קירבנו את העם לאלוהים יותר מאי־פעם!‬
‫מספיק!‬
‫אין לך זכות להבטיח לי משהו‬ ‫שאת לא יכולה לתת.‬
‫אן הייתה האובססיה הגדולה‬ ‫של הנרי במשך שנים,‬
‫אבל היא לא ילדה לו את הבן‬ ‫שאותו רצה כל כך,‬
‫ועכשיו הוא מאמין שהנישואים שלהם מקוללים.‬
‫הנרי יודע שהוא מאבד את אהבת עמו.‬
‫הם מתמרדים נגד הרפורמות הדתיות שלו,‬
‫ובעיניו, רק אישה אחת אחראית לזה:‬
‫אשתו, אן.‬
‫ובאותה תקופה יש לאן שיחה יוצאת דופן‬
‫עם אחד מחבריו הקרובים ביותר של המלך,‬ ‫סר הנרי נוריס.‬
‫תבואי בשבת? קרבות רמחים ויין.‬
‫לא. אני שונאת קרבות רמחים.‬
‫אבל את אוהבת יין.‬
‫לא עד כדי כך, נוריס.‬
‫בחייך. כולם יהיו שם.‬
‫אדאג לך, אני מבטיח.‬
‫אני בטוחה שנשים רבות יירצו את תשומת לבך.‬
‫אבל לבי שייך לך, מלכתי.‬
‫נוריס, אני אישה נשואה.‬
‫אלא אם יקרה משהו למלך, כמובן.‬
‫דיבורים כאלה עלולים לעלות לי בחיי.‬
‫הערת האגב של אן היא מסכנת חיים,‬
‫מפני שלפי החוק החדש,‬
‫עצם הדיבור על מותו של המלך הוא בגידה.‬
‫הוא מעלתך.‬
‫אן לא יודעת מה קורה.‬
‫היא יודעת שבסופו של דבר,‬ ‫היא לא מצליחה לספק למלך בן זכר,‬
‫אבל יש עוד הרבה יותר מזה,‬
‫מפני שהיא לא יודעת מי פועל נגדה.‬
‫היא חושבת שאנשים מסוימים בצד שלה,‬ ‫אבל זה לא נכון.‬
‫היא יושבת ליד לוח שחמט,‬ ‫ואין לה מושג מול מי היא מתמודדת.‬
‫- 1 במאי 1536 -‬
‫מה את עושה פה?‬ ‫-רק רציתי להתרחק מכולם.‬
‫וחשבתי לבוא לראות אותך לפני המקצה הבא שלך.‬
‫אני שמח שהחלטת לבוא.‬
‫קיוויתי לראות את הנרי באירוע המרכזי, אבל…‬
‫אין זכר לו בינתיים.‬
‫אתם תסדרו את העניינים.‬
‫הוא הפך עולמות כדי שתהיי המלכה שלו.‬
‫כן, אתה צודק.‬
‫אן.‬
‫את צריכה ליישר את ההדורים עם קרומוול.‬
‫הנרי קשוב לו.‬
‫תזכרי.‬
‫את אן בולין.‬
‫השגת דברים שאחרים רק חולמים עליהם.‬
‫אנופף לך מדוכן המנצחים.‬
‫בני בולין לניצחון.‬
‫המצב רחוק מלהיות טוב, ואן יודעת את זה.‬
‫הנרי מתחמק ממנה כבר ימים.‬
‫היא יודעת שכונסה ישיבה מיוחדת‬ ‫של המועצה המלכותית בגריניץ׳,‬
‫אבל היא לא יודעת מה קורה.‬
‫- 2 במאי 1536 -‬
‫המלך מאשים אותך בניאוף.‬
‫אן נעצרת בידי המועצה המלכותית.‬
‫כשהיא מגיעה למצודת לונדון,‬
‫אומרים לה שהיא לא תהיה בצינוק,‬
‫אלא במגורי המלכה.‬
‫אותו מקום בו בילתה את הלילה לפני הכתרתה.‬
‫היא זוכרת את אותו לילה,‬ ‫לפני רגע השיא שלה.‬
‫היא עמדה להיות מלכת אנגליה.‬ ‫עכשיו היא אסירה.‬
‫ניאוף.‬
‫זה מגוחך.‬
‫אני אוהבת את הנרי.‬
‫הוא יודע את זה.‬
‫כולם יודעים את זה.‬
‫מאיפה ההאשמות האלה?‬
‫אין לי תשובות.‬
‫התפקיד שלי הוא לשמור עלייך‬ ‫בזמן שאת כאן, במצודה.‬
‫וויליאם קינגסטון הוא מפקד המצודה.‬
‫הסוהר של אן, למעשה.‬
‫אבל בעיני אן, הוא גם איש סוד נאמן.‬
‫כמעט חבר.‬
‫היא מבודדת מאוד בשלב הזה,‬
‫והיא מדברת אליו בגילוי לב.‬
‫כדאי שתנוחי.‬
‫לילה טוב, הוד מלכותך.‬
‫לילה טוב, קינגסטון.‬
‫שקט!‬
‫אן בולין,‬
‫את נאשמת בניאוף,‬
‫גילוי עריות, ובגידה.‬
‫מתוך שנאה לנישואייך למלך,‬
‫פעלת לפי תאוות הבשרים שלך‬ ‫בעשרים מקרים שונים,‬
‫וקיימת יחסי מין בוגדניים‬
‫עם משרתיו של המלך,‬
‫הנרי נוריס,‬
‫פרנסיס ווסטון,‬
‫מארק סמיטון.‬
‫הסתת גם את אחיך, ג׳ורג׳ בולין,‬
‫וגרמת לו לחלל אותך.‬
‫זה טירוף!‬
‫וזממת עם מנאפייך להביא למותו של המלך,‬
‫כפי שנשמע בשיחתך עם הנרי נוריס‬ ‫שהתקיימה ב־29 באפריל השנה.‬
‫אלא אם יקרה משהו למלך, כמובן.‬
‫אן בולין,‬
‫מהי תשובתך להאשמות אלה?‬
‫אני לא אשמה.‬
‫וכולם פה יודעים את זה.‬
‫תודה שחלקת איתי.‬
‫זה היה מאיר עיניים.‬
‫סר וויליאם קינגסטון נאמן להנרי מעל לכול.‬
‫נאמנותו נתונה לו.‬
‫ובתור הסוהר של המלכה אן,‬
‫הוטל עליו גם לרגל אחריה.‬
‫לתעד כל דבר שיכול לשמש את התביעה במשפטה.‬
‫אן בטח הייתה אובדת עצות.‬
‫היא הפכה ממושא האובססיה הגדולה של המלך‬
‫לנאשמת בבגידה.‬
‫הראיות נגד אן מבוססות בעיקר על עדות שמיעה,‬
‫על רכילות, למעשה, של נשות החצר,‬ ‫על בגידתה במלך.‬
‫כשאן מתחילה לאבד את אחיזתה במלוכה,‬
‫נהיה קל יותר לג׳יין ולשכמותה‬
‫להביע את עמדתן.‬
‫ליידי ווסטר הוציאה את דיבתה כבר זמן מה.‬
‫קרומוול קולט את כל זה.‬
‫הוא ישתמש בכל זה נגד אן.‬
‫תשמרי על הגב שלך.‬
‫האמת לא חשובה פה.‬
‫הדבר היחיד שחשוב הוא לסלק את אן מהמלוכה.‬
‫קרומוול הוא עורך הדין המהולל ביותר בממלכה.‬
‫הוא בונה את הקייס שלו.‬
‫זה קייס שלא היה מחזיק בבית משפט מודרני.‬
‫כולו מבוסס על שמועות ועדויות שמיעה,‬
‫אבל קרומוול מצליח לגבש אותו בערמומיות רבה.‬
‫אן בולין,‬
‫חבר המושבעים קבע שאת…‬
‫אשמה.‬
‫את נידונה למוות‬
‫בשריפה או בעריפת ראש,‬
‫כפי שיחליט המלך.‬
‫בימיה האחרונים,‬
‫באים לבקר את אן‬
‫הכומר שלה לשעבר,‬ ‫וארכיבישוף קנטרברי, תומאס קרנמר.‬
‫אן, זו ההזדמנות שלך לזכות בחופש.‬
‫ידעתי שהנרי לא יסכים לזה.‬
‫אם תחתמי על זה, נישואיכם יבוטלו.‬
‫יבוטלו?‬
‫הוא היה אחד מבני בריתה‬ ‫הגדולים ביותר בחצר המלכות,‬
‫אבל כעת הוא נשלח לשכנע את אן‬ ‫להסכים לביטול הנישואים.‬
‫על סמך מה?‬
‫לא משנים הפרטים.‬
‫הנרי יודע על זה?‬
‫איך זה ישפיע על אליזבת?‬
‫היא תוכרז כממזרה ותוסר משושלת המלוכה.‬
‫אן.‬
‫אם תחתמי על זה, תוכלי להינצל ממוות,‬
‫ולבלות את שארית חייך במנזר.‬
‫זה חבל הצלה, אן.‬
‫אנא, קחי אותו.‬
‫קרומוול עומד מאחורי זה!‬
‫אני צריכה לדבר עם בעלי.‬
‫נוריס, בררטון, ווסטון וסמיטון‬
‫הורשעו בניאוף איתך.‬
‫הם יוצאו להורג מחר.‬
‫גם אחיך.‬
‫ג׳ורג׳?‬
‫ועכשיו,‬
‫אם את לא רוצה שגורלך יהיה כגורלם…‬
‫המלך הפגין כלפייך רחמים.‬
‫במקום בגרזן,‬
‫את תמותי בחרב.‬
‫אחד האלמנטים האכזריים ביותר‬ ‫במפלתה של אן‬
‫היה ההבטחה לחנינה בתמורה לביטול הנישואים.‬
‫הבטחה שהופרה, כמובן.‬
‫כעת מתברר שהנרי כבר הזמין את המוציא להורג‬
‫עוד לפני שמשפטה התרחש.‬
‫הוא זה שהחליט שאן מוכרחה ללכת,‬
‫והוא עמד מאחורי כל העניין.‬
‫הוא רוצה שהיא תוצא להורג,‬
‫כדי שיוכל להמשיך הלאה‬ ‫ולהתחתן עם ג׳יין סימור.‬
‫באתי הנה כדי למות.‬
‫אני מתפללת שהאל ינצור את המלך,‬
‫ושהוא ימלוך עליכם עוד שנים רבות.‬
‫מעולם לא היה שליט רחום וסלחן יותר.‬
‫בשבילי, הוא היה…‬
‫תמיד בעל טוב ואוהב.‬
‫אנא התפללו למעני.‬
‫אן חושבת רק איך להגן על הבת שלה,‬
‫ואיך להגן על המשפחה שלה, על בני בולין.‬
‫אביה עדיין חי, וגם אמה,‬ ‫אחותה, וילדיה של אחותה.‬
‫היא מגוננת על בני בולין עד לרגע האחרון.‬
‫מה שקרה היה חסר תקדים לחלוטין.‬
‫מלכת אנגליה מעולם לא הוצאה להורג.‬
‫הנרי השליך את אן‬
‫מפני שהיא לא ילדה לו בן.‬
‫כי בסופו של דבר,‬ ‫היא לא הייתה האישה שהוא רצה שתהיה.‬
‫כמה נפלא, אם כן,‬
‫שבתה היא זו שמלכה אחריו.‬
‫היא הגשימה את כל שאיפותיה של אן.‬
‫הכול התגשם דרך בתה הקטנה.‬
‫אליזבת הראשונה הפכה להיות‬ ‫אחת מהשליטים החזקים ביותר‬
‫בתולדות אנגליה,‬
‫ובעיניה, אנו רואים את אן בולין.‬
‫- בתה של אן בולין, אליזבת הראשונה,‬
‫שלטה באנגליה במשך 44 שנים‬ ‫ולא נישאה מעולם. -‬
‫- היא הפרה את כל הכללים. -‬
‫תרגום כתוביות: יניב אידלשטיין‬